Eugène Tisserant

Eugène-Gabriel-Gervais-Laurent Tisserant (født 24. mars 1884 i Nancy i Frankrike, død 21. februar 1972 i Albano Laziale i Italia) var en av Den katolske kirkes kardinaler. Han var dekanus for kardinalkollegiet fra 1951 til sin død.

Liv og virke
 Bakgrunn 
Eugène Tisserant kom fra en slekt med veterinærer; faren var dertil kirkevert. Han ble utdannet ved bispedømmet Nancys seminar, ved Det katolske institutt i Paris og ved Det pavelige bibelinstitutt i Jerusalem. Han begynte da å lære seg en rekke faglig relevante språk, og med årene behersket han amharisk, arabisk, akkadisk, engelsk, fransk, gresk, hebraisk, italiensk, latinsk, persisk, russisk, assyrisk og tysk.Murphy, Paul I; Arlington, R. Rene (1983). La Popessa. New York: Warner Books Inc. pp. 195–194; 261–262. ISBN 0-446-51258-3.

 Prest 
Han ble presteviet i 1907 i Nancy. Frem til 1914 virket han ved Det pavelige athenaeum Sant'Apollinare og Vatikanbiblioteket. Under første verdenskrig var han offiser i den franske hæren. Etter å ha blitt dimittert i 1919 ble han assisterende bibliotekar ved Vatikanbiblioteket, og i 1930 ble han bibliotekets pro-prefekt.

 Kardinal, titularerkebiskop 
Han ble kreert til kardinaldiakon av pave Pius XI i 1936. Samme år ble han sekretær for Kongregasjonen for Østkirkene. I juni 1937 ble han titularerkebiskop av Iconio. Han ble bispeviet av Eugenio Pacelli i juli samme år, og ble forfremmet til kardinalprest, med Santa Maria sopra Minerva som tittelkirke.

Tisserant ble i 1938 medlem av det franske Académie des Inscriptions et Belles-Lettres.

Ved siden av andre verv i Vatikanet ble han i 1948 visedekanus for kardinalkollegiet, og i 1951 ble han dekanus. Han ble samtidig forfremmet til kardinalbiskop av Ostia.

Tisserant deltok i konklavet 1939, som valgte kardinal Eugenio Pacelli til pave Pius XII. Han vat en av de seks franske kardinalene som deltok i konklavet. Kardinal Tisserant var heftig anti-nazistiskGilles Ferragu: «Les Églises en guerre mondiale», i Alya Aglan og Robert Frank (red.), 1937–1947 : La Guerre-monde, tome II, Gallimard, 2015, s. 1 687., og i 1939 møtte han Henri Navarre fra de franske hemmelige tjenester og ga sin støtte til alle de katolske nettverkene som beskyttet jødene. Han spilte en ledende rolle som uoffisiell diplomat under andre verdenskrig. Han fordømte Ustasha og fransiskanske presters og munkers medvirken i folkemordet på serbere under den uavhengige staten Kroatia. 

Tisserant deltok også på konklavet 1958 og konklavet 1963. De to siste ledet han i egenskap av å være dekanus.

I 1961 ble han opptatt i Académie française (stol 37, 1961–1972) og fra 1958 var han utenlandsk medlem av Accademia dei Lincei. I 1962 ble han innvalgt i  American Academy of Arts and Sciences.

I 1970 vendte han seg mot pave Paul VIs beslutning om å utelukke alle over 80 år gamle kardinaler fra konklaver og reiste tvil om pavens sunnhelstilstand.Spiegel: http://www.spiegel.de/spiegel/print/d-43822764.html , 1970-12-07, lest 2013-11-30 Han var selv på dette tidspunkt 86 år gammel og således rammet av bestemmelsen.

Han døde 21. februar 1972 i Albano Laziale.

 Episkopalgenealogi 
Hans episkopalgenealogi er:

 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi  (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Marcantonio Colonna (1724–1793) *1762
 Kardinal Hyacinthe-Sigismond Gerdil (1718–1802) *1777
 Kardinal Giulio Maria della Somaglia (1744–1830) *1788
 Kardinal Carlo Odescalchi (1785–1841) *1823
 Kardinal Costantino Patrizi Naro (1798–1876) *1828
 Kardinal Lucido Maria Parocchi (1833–1903) *1871
 Pave Pius X (1835–1914) *1884
 Pave Benedikt XV (1854–1922) *1907
 Pave Pius XII (1835–1958) *1917 
 Kardinal Eugène-Gabriel-Gervais-Laurent Tisserant (1884–1972) *1937www.catholic-hierarchy.org tiss, lest 20. november 2020

Litteratur
 Étienne Fouilloux: Eugène cardinal Tisserant (1884–1972), une biographie, Desclée de Brouwer, 2011 ISBN 978-2-220-06298-3  (se https://web.archive.org/web/20130908182238/http://www.ddbeditions.com/Eugene-cardinal-Tisserant_oeuvre_10215.html)
 Hervé Gaignard: Le Cardinal Tisserant à l'école de saint François de Sales, Toulouse, Institut catholique de Toulouse, Centre Histoire et Théologie, éditions Parole et Silence, 2009 
 Discours prononcé dans la séance publique tenue par l'Académie française pour la réception du cardinal Tisserant, Paris, Institut de France, 1962, n° 23 (Hommage de Maurice de Broglie par le cardinal et hommage du cardinal par Wladimir d'Ormesson).

 Referanser 

 Eksterne lenker 

 Biografi på The Cardinals of the Holy Roman Church

Kategori:Franske kardinaler
Kategori:Franske katolske biskoper
Kategori:Franske katolske biskoper i den romerske kurie
Kategori:Linjen Rebiba
Kategori:Personer fra Nancy
Kategori:Deltakere på Andre Vatikankonsil
Kategori:Ridderordenen av den hellige grav i Jerusalem
Kategori:Franske orientalister